ᱥᱟᱵᱽᱵᱤᱨ ᱟᱞᱤ

ᱥᱟᱵᱽᱵᱤᱨ ᱚᱞᱤ (ᱡᱟᱱᱟᱢ ᱒᱖ ᱡᱟᱱᱩᱣᱟᱨᱤ ᱑᱙᱕᱖) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱷᱩᱴᱵᱚᱞ ᱪᱟᱪᱞᱟᱣᱤᱭᱟᱹ (manager) ᱟᱨ ᱢᱟᱨᱮ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ ᱾ ᱒᱐᱑᱑ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱫᱷᱭᱟᱱ ᱪᱟᱸᱫᱽ ᱥᱤᱨᱯᱷᱟᱹᱭ ᱧᱟᱢ ᱞᱮᱫᱼᱟ ᱾ ᱩᱱᱤ ᱫᱚ ᱯᱳᱭᱞᱳ ᱯᱷᱩᱴᱵᱚᱞ ᱠᱷᱮᱞᱳᱰᱤᱭᱟᱹ ᱡᱟᱦᱟᱸᱭ ᱫᱚ ᱫᱷᱭᱟᱱ ᱪᱟᱸᱫᱽ ᱥᱤᱨᱯᱟᱹᱭ ᱧᱟᱢ ᱟᱠᱟᱫᱟ ᱾

 ᱠᱞᱚᱵᱽ ᱠᱮᱨᱤᱭᱚᱨ 
ᱯᱷᱩᱴᱵᱚᱞ ᱠᱷᱮᱞᱚᱸᱰᱤᱭᱟᱹ ᱞᱮᱠᱟᱛᱮ, ᱑᱙᱗᱐ ᱟᱨ ᱑᱙᱘᱐ ᱨᱮ ᱥᱤᱧᱚᱛ ᱨᱤᱱᱤᱡ ᱡᱚᱛᱚ ᱠᱷᱚᱱ ᱱᱟᱯᱟᱭ ᱠᱷᱮᱞᱚᱸᱰᱤᱭᱟᱹ ᱞᱮᱠᱟᱛᱮ ᱧᱩᱛᱩᱢᱚᱜ ᱠᱟᱱ ᱛᱟᱦᱮᱸᱫ ᱾ ᱟᱡᱟᱜ ᱚᱠᱛᱚ ᱨᱤᱱᱤᱡ ᱡᱚᱛᱚ ᱠᱷᱚᱱ ᱵᱷᱟᱹᱜᱤ ᱥᱴᱨᱟᱭᱠᱚᱨ ᱢᱮᱱᱛᱮᱭ ᱵᱟᱰᱟᱭᱚᱜᱼᱟ, ᱡᱟᱹᱛᱤᱭᱟᱹᱨᱤ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱛᱷᱚᱠ ᱨᱮ ᱢᱤᱫ ᱱᱟᱯᱟᱭ ᱜᱳᱞ ᱥᱠᱳᱨᱚᱨ ᱛᱟᱦᱮᱸ ᱠᱟᱱᱟᱭ ᱾ ᱑᱙᱗᱔ ᱥᱟᱞᱮ ᱨᱮ ᱤᱨᱟᱱ ᱥᱟᱶ ᱵᱮᱝᱠᱚᱠ ᱨᱮ ᱮᱥᱤᱭᱟᱱ ᱭᱩᱛᱷ ᱪᱟᱢᱯᱤᱭᱟᱱᱥᱤᱯ ᱡᱤᱛᱠᱟᱹᱨ ᱞᱟᱹᱜᱤᱫ ᱥᱤᱧᱚᱛ ᱨᱤᱱᱤᱡ ᱠᱟᱯᱴᱮᱱ ᱞᱮᱠᱟᱛᱮ ᱩᱱᱤ ᱟᱹᱰᱤ ᱠᱚᱢ ᱩᱢᱮᱨ ᱨᱮᱜᱮ ᱧᱩᱛᱩᱢ ᱮ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱩᱱ ᱚᱠᱛᱚ ᱨᱤᱱᱤᱡ ᱯᱩᱭᱞᱩ ᱢᱚᱱᱛᱨᱤ ᱤᱱᱫᱤᱨᱟ ᱜᱟᱱᱫᱷᱤ ᱦᱚᱸ ᱱᱚᱣᱟ ᱠᱷᱮᱞ ᱫᱚᱭ ᱥᱟᱨᱦᱟᱣ ᱞᱮᱫ ᱛᱟᱦᱮᱸᱫ ᱾

ᱛᱤᱱᱟᱹᱜ ᱥᱮᱨᱢᱟ ᱵᱚᱢᱵᱮ ᱨᱮ ᱴᱟᱴᱟ ᱥᱯᱳᱨᱴᱥ ᱠᱞᱚᱵᱽ ᱥᱟᱶ ᱠᱷᱮᱞ ᱛᱟᱭᱚᱢ, ᱥᱟᱵᱽᱵᱤᱨ ᱟᱞᱤ ᱫᱚ ᱗᱐ ᱥᱮᱨᱢᱟ ᱨᱮᱱᱟᱜ ᱢᱩᱪᱟᱹᱫ ᱥᱮᱫ ᱨᱮ ᱠᱚᱞᱠᱟᱛᱟ ᱠᱞᱚᱵᱽ, ᱤᱥᱴ ᱵᱮᱝᱜᱚᱞ ᱨᱮᱭ ᱥᱮᱞᱮᱫ ᱞᱮᱱᱟ ᱾ ᱛᱟᱭᱚᱢ ᱩᱱᱤ ᱫᱚ ᱢᱚᱦᱚᱢᱢᱚᱫᱟᱱ ᱥᱯᱳᱨᱴᱤᱝ ᱨᱮ ᱥᱮᱞᱮᱫ ᱮᱱᱟᱭ ᱟᱨ ᱑᱙᱘᱐ ᱨᱮᱱᱟᱜ ᱛᱟᱞᱟ ᱨᱮ ᱚᱱᱟ ᱠᱞᱚᱵᱽ ᱠᱷᱚᱱ ᱡᱤᱨᱟᱹᱣᱜ ᱞᱟᱦᱟ ᱨᱮ ᱚᱱᱟ ᱟᱹᱰᱤ ᱪᱮᱛᱟᱱ ᱮ ᱨᱟᱠᱟᱵ ᱚᱴᱚ ᱞᱮᱫᱼᱟ᱾

᱑᱙᱘᱓-᱘᱔ ᱥᱮᱨᱢᱟ ᱨᱮ ᱟᱡᱟᱜ ᱠᱟᱯᱛᱟᱱᱤ ᱚᱠᱛᱚ ᱨᱮ ᱠᱞᱚᱵᱽ ᱫᱚ ᱙ ᱴᱨᱚᱯᱷᱤ ᱡᱤᱛᱠᱟᱹᱨ ᱞᱮᱱᱟ, ᱚᱱᱟ ᱢᱩᱸᱫᱽ ᱨᱮ ᱤᱱᱰᱤᱭᱟᱱ ᱯᱷᱮᱰᱮᱨᱮᱥᱚᱱ ᱠᱚᱯ ᱨᱮ ᱦᱚᱸ ᱞᱟᱜᱟᱛᱟᱨ ᱮ ᱡᱤᱛᱠᱟᱹᱨ ᱞᱮᱱᱟ ᱾ ᱤᱱᱟᱹ ᱛᱟᱭᱚᱢ ᱟᱡᱟᱜ ᱠᱷᱮᱞᱚᱸᱰ ᱫᱤᱱ ᱨᱮ ᱩᱱᱤ ᱫᱚ ᱰᱷᱟᱠᱟ ᱯᱷᱩᱴᱵᱚᱞ ᱞᱤᱜᱽ ᱨᱮ ᱰᱷᱟᱠᱟ ᱵᱷᱤᱠᱴᱚᱨᱤᱭᱟ ᱥᱯᱳᱨᱴᱤᱝ ᱯᱟᱦᱴᱟ ᱠᱷᱚᱱ ᱠᱷᱮᱞ ᱞᱟᱹᱜᱤᱫ ᱵᱟᱸᱜᱽᱞᱟᱫᱮᱥ ᱮ ᱥᱮᱱ ᱮᱱᱟ, ᱡᱟᱦᱟᱸ ᱨᱮ ᱩᱱᱤ ᱫᱚ ᱢᱤᱫᱴᱟᱹᱝ ᱥᱤᱡᱚᱱ ᱞᱟᱹᱜᱤᱫ ᱜᱮ ᱛᱟᱦᱮᱸ ᱠᱟᱱᱟ ᱾

ᱥᱟᱵᱽᱵᱤᱨ ᱟᱞᱤ ᱫᱚ ᱡᱮᱜᱮᱛᱟᱹᱨᱤ ᱠᱷᱮᱞ ᱨᱮ ᱒᱓ ᱜᱳᱞ ᱮ ᱮᱢ ᱞᱮᱫ-ᱟ ᱟᱨ ᱥᱤᱧᱚᱛ ᱨᱤᱱᱤᱡ ᱡᱷᱚᱛᱚ ᱚᱠᱛᱚ ᱨᱤᱱᱤᱡ ᱢᱤᱫ ᱴᱚᱯ ᱥᱠᱚᱨᱟᱨ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ; ᱪᱩᱱᱤ ᱜᱳᱥᱣᱟᱢᱤ, ᱯᱤ.ᱠᱮ. ᱵᱟᱱᱟᱨᱡᱤ, ᱤᱱᱫᱚᱨ ᱥᱤᱝ ᱟᱨ ᱵᱷᱟᱭᱪᱩᱝ ᱵᱷᱩᱴᱤᱭᱟ ᱮᱢᱟᱱ ᱠᱷᱚᱱ ᱦᱚᱸ ᱡᱟᱹᱥᱛᱤ ᱜᱳᱞ ᱮ ᱮᱢ ᱞᱮᱫ-ᱟ ᱾ ᱑᱙᱗᱖ ᱨᱮ ᱠᱩᱣᱟᱞᱟ ᱞᱟᱢᱯᱩᱨ ᱨᱮ ᱢᱟᱨᱰᱮᱠᱟ ᱡᱮᱡᱟᱹᱛᱤᱭᱟᱹᱨᱤ ᱯᱷᱩᱴᱵᱚᱞ ᱴᱩᱨᱱᱟᱢᱮᱱᱴ ᱨᱮ, ᱥᱟᱵᱽᱵᱤᱨ ᱟᱞᱤ ᱫᱚ ᱯᱩᱭᱞᱩ ᱓᱕ ᱢᱤᱱᱤᱴ ᱨᱮ ᱤᱱᱰᱳᱱᱮᱥᱤᱭᱟ ᱡᱟᱹᱛᱤᱭᱟᱹᱨᱤ ᱯᱷᱩᱴᱵᱚᱞ ᱫᱚᱞ ᱵᱤᱨᱩᱫᱽ ᱨᱮ ᱦᱮᱴ ᱴᱨᱤᱠ ᱜᱳᱞ ᱮ ᱮᱢ ᱞᱮᱫᱼᱟ ᱾ ᱥᱤᱧᱚᱛ ᱨᱤᱱ ᱕ ᱜᱚᱴᱟᱝ ᱯᱷᱩᱴᱵᱚᱞ ᱠᱷᱮᱞᱚᱸᱰᱤᱭᱟᱹ ᱜᱮ ᱡᱮᱡᱟᱹᱛᱤᱭᱟᱹᱨᱤ ᱦᱮᱴ ᱴᱨᱤᱠ ᱜᱳᱞ ᱠᱚ ᱮᱢ ᱟᱠᱟᱫ-ᱟ ᱾ ᱚᱱᱟ ᱠᱚ ᱢᱩᱸᱫᱽ ᱨᱮ ᱥᱟᱵᱽᱵᱤᱨ ᱟᱞᱤ ᱫᱚ ᱡᱚᱛᱚ ᱠᱷᱚᱱ ᱩᱥᱟᱹᱨᱟᱹ ᱠᱷᱮᱞᱚᱸᱰᱤᱭᱟ. ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱤᱧᱚᱛᱤᱭᱟᱹ ᱪᱤᱸᱰᱩ ᱠᱷᱮᱞᱚᱸᱰᱤᱭᱟᱹ